પુરુષ લગ્ન કરે છે ત્યારે એના મનમાં વિચાર હોય છે કે આ સ્ત્રી મારી છે. તેનો દેહ, મન, આત્મા બધા ઉપર મારો અધિકાર છે. એક જાતની સત્તા પ્રથમવાર મળ્યાનો અહમ્ સંતોષાય છે. તો સ્ત્રી માટે પણ એક પાવર ગેમ હોય છે લગ્ન. એક પરુષ જે પોતાના વ્યવસાયમાં નોકરીમાં સત્તા ભોગવે છે તે એની પાસે ઘૂંટણીયે પડે છે પોતાના શારીરિક સંતોષ માટે, કોઈ પુરુષને પોતાના આંગળીને ટેરવે નચાવી શકવાની તાકાત છે. આ બધા વિચારો બેક ઓફ માઈન્ડ હોય જ પણ કોઈ કબૂલે નહીં. લગ્ન એ ઍવરેસ્ટ રસ કરવા જેટલું કઠિન છે. મોટેભાગે લગ્ન કરનારી વ્યક્તિઓનું લાગણીતંત્ર પુખ્ત નથી થયું હોતું. તેમની લાગણીઓને કોઈ દિશા નથી મળી હોતી એટલે લગ્નની સાથે જ એ અવ્યવસ્થિત લાગણીઓ મનફાવે તેમ કબજો જમાવી લે છે. અનેક કિસ્સાઓમાં જોયું છે કે આઈ લવ યુ શબ્દનો ઉપયોગ વારંવાર પોતાનો સ્વાર્થ સિદ્ધ કરવા માટે વપરાતો હોય છે. જો કે આવી વ્યક્તિ પોતે જ એ બાબતથી અજાણ હોય છે. દરરોજ નાની નાની બાબતોમાં પતિ-પત્ની એકબીજાને છેતરતા હોય છે. અગેઈન, તેઓ છેતરે છે એ બાબતથી તેઓ પોતે પણ અજાણ હોય છે. ધીમે ધીમે આ બાબત પછી મોટું સ્વરૂપ લઈ શકે છે.